section_heading: Mjesto radnje i zaplet
paragraph_text: U osmoj sezoni, Crveni patuljak je rekonstruiran pomoću nanobota, koji su ga zapravo bili i ukrali i razdvojili na njegove atome. U procesu rekonstruiranja, sva posada broda, uključujući i Rimmera prije nesreće, je oživljena, no posada Starbuga je osuđena na dvije godine zatvora zbog skupa zamršenih optužbi. Serija završava s Crvenim patuljkom kojeg polako uništava virus. Sva posada se evakuira, osim Rimmera, koji je, u "cliffhanger" završetku, ostavljen sam na raspadajućem brodu da se suoći sa Smrću (koju odmah udara koljenom među noge i bježi).